Kok-li̍p Hó͘-bóe Ko-kip Tiong-ha̍k

縮圖 Kok-li̍p Hó͘-bóe Ko-kip-tiong-ha̍k (國立虎尾高級中學; kán-chheng Hó͘-bóe-ko-tiong, Hó͘-tiong) sī Tâi-oân Hûn-lîm ê chi̍t-keng phó͘-thong-hêng-ko-kip-tiong-ha̍k(普通型高級中學), tī 2019-nî 5-goe̍h lóng-chóng ū 1504-ê ha̍k-seng. Le̍k-sú 1946-nî 4-goe̍h 20, Tâi-oân-séng Tâi-lâm-koān Chèng-hú tī goân-pún Hó͘-bóe Sîm-siông-sió-ha̍k-kàu (虎尾尋常小學校) ê só͘-chāi sêng-li̍p Tâi-lâm Koān-li̍p Hó͘-bóe Chho͘-kip-tiong-ha̍k (臺南縣立虎尾初級中學, kán-chheng Hó͘-bóe Chho͘-tiong). 1947-nî kah Tâi-lâm Koān-li̍p Hó͘-bóe Chho͘-kip-lú-chú-chit-gia̍p-ha̍k-hāu (臺南縣立虎尾初級女子職業學校) ha̍p-pèng. 1949-nî, Séng-chèng-hú kā Hó͘-bóe Chho͘-tiong pèng ji̍p-khì Tâi-oân Séng-li̍p Hó͘-bóe Lú-chú-tiong-ha̍k (臺灣省立虎尾女子中學, Hó͘-bóe Lú-tiong), sêng-li̍p Tâi-oân Séng-li̍p Hó͘-bóe Tiong-ha̍k (臺灣省立虎尾中學, Hó͘-bóe Tiong-ha̍k). Keh-nî iū-koh to̍k-li̍p siat-tì Hó͘-bóe Lú-tiong. 1970-nî-tāi, Hó͘-bóe Tiong-ha̍k ê ha̍k-seng jú-lâi-jú chió, Séng-chèng-hú kah hit-tong-sî ê hāu-tiúⁿ Lí Sū-khun (李士崑) koat-tēng kā Hó͘-bóe Lú-tiong pèng ji̍p-khì Hó͘-bóe Tiong-ha̍k. 1981-nî, lióng hāu chèng-sek ha̍p-pèng oân-sêng. Sin ha̍k-hāu kāng-khoán hō-chò Tâi-oân Séng-li̍p Hó͘-bóe Tiong-ha̍k, m̄-koh sī sú-iōng Hó͘-bóe Lú-tiong ê hāu-hn̂g. 2000-nî cheng-Séng (精省) liáu-aū, Hó͘-tiong kái-miâ Kok-li̍p Hó͘-bóe Ko-kip-tiong-ha̍k. Chit-má ê hāu-tiúⁿ hō-chò Sih Tong-pō͘ (薛東埠). Cho͘-chit (組織) Hó͘-bóe Ko-tiong ê hāu-hùn (校訓) sī “kong, sêng, khîn, chèng” (公、誠、勤、正). I sī chi̍t-keng saⁿ-nî-chè (三年制) ê phó͘-thong-hêng ko-kip tiong-téng ha̍k-hāu (普通型高級中等學校), kan-taⁿ ū phó͘-thong kho (普通科). Lóng-chóng ū 1504-ê ha̍k-seng (tī 2019-nî 5-goe̍h ê-sî). Chham-khó